Φύση και Μορφές του Κακού στην Αρχαία Ελληνική Τραγωδία : το παράδειγμα του Σοφοκλή
Creators: name: Τσαγκαρής, Ευστράτιος Όθωνα
Publisher: name: Aristotle University of Thessaloniki
Year: 2021
Subjects: Κακό
Τραγωδία
Σοφοκλής
Evil
Tragedy
Sophocles

description: Η εργασία πραγματεύεται τη φύση και τις μορφές του κακού στην Αρχαία Ελληνική Τραγωδία και ειδικότερα στις σωζόμενες τραγωδίες του Σοφοκλή. Αρχικά (1ο Κεφάλαιο), γίνεται μια σύντομη περιδιάβαση στον ορισμό και στην περιγραφή της φύσης του κακού, έτσι όπως αναπτύσσεται στην αρχαία ελληνική σκέψη και φιλοσοφία από τον Όμηρο ως τον Πλωτίνο. Στη συνέχεια (2ο Κεφάλαιο), εξετάζεται το κακό στην Τραγωδία και ειδικότερα μελετώνται οι μεταφυσικές, φυσικές και ηθικές καταβολές και εκφάνσεις του. Διερευνάται επίσης (3ο Κεφάλαιο), ο ρόλος της ελεύθερης βούλησης των τραγικών ηρώων στην επιλογή των πράξεών τους. Έπειτα (4ο Κεφάλαιο), περιγράφονται και αναλύονται ορισμένες χαρακτηριστικές μορφές του κακού, τις οποίες συναντάμε αποκλειστικά στις τραγωδίες του Σοφοκλή. Εξετάζονται με τη σειρά οι θεοί, οι Ἐρινύες, το φυσικό κακό, η ἁμαρτία, το μίασμα, ο θάνατος, η απάτη και το ψέμα, η απαγόρευση της ταφής των νεκρών, ο τελεστικός λόγος ως έκφραση του κακού, ο φόβος, η οργή του τραγικού ήρωα, ο εγκλεισμός, ο αποκλεισμός, η εξορία και ο πόνος. Επιπλέον, με την ένταξη της Τραγωδίας στο πολιτικό, κοινωνικό και ιδεολογικό πλαίσιο του 5ου αιώνα π.Χ. (5ο Κεφάλαιο), φωτίζονται ορισμένες από τις επιπτώσεις του κακού, που παρατηρούνται στο άτομο και στην κοινωνία, όπως είναι η απομόνωση του τραγικού ήρωα και η διάρρηξη του κοινωνικού ιστού και αναδεικνύονται ζητήματα βιοπολιτικής. Η εργασία ολοκληρώνεται με τα κυριότερα συμπεράσματα για τη φύση του κακού και τον διαβρωτικό ρόλο του στην ανθρώπινη κοινωνία, με βάση τις τραγωδίες του Σοφοκλή.
description: The dissertation deals with the nature and forms of evil in Ancient Greek Tragedy and especially in the surviving tragedies of Sophocles. Initially (Chapter 1), a brief walk through the definition and description of the nature of evil takes place, as it develops in ancient Greek thought and philosophy from Homer to Plotinus. Then (Chapter 2), evil in Tragedy is examined and in particular its metaphysical, physical and moral origins and manifestations are studied. The role of the free will of the tragic heroes in the choice of their actions is also explored (Chapter 3). Then (Chapter 4), some characteristic forms of evil are described and analyzed, which we find exclusively in the tragedies of Sophocles. The gods, the Irinyes, the natural evil, the sin, the miasma, the death, the fraud and the lie, the prohibition of burying the dead, the executive reason as an expression of evil, the fear, the rage of the tragic hero, the confinement, the exclusion, the exile and the pain are all presented as forms of evil. Moreover, with the integration of Tragedy in the political, social and ideological context of the 5th century BC. (Chapter 5), light is shed on some of the effects of evil, which are observed in the individual and in society, such as the isolation of the tragic hero and the rupture of the social fabric, as well as issues of biopolitics are highlit, too. Τhe dissertation concludes with the main inferences about the nature of evil and its corrosive role in human society, based on the tragedies of Sophocles.